Willem Diemer
Willem Diemer (Borger, 9 april 1837 - Apeldoarn, 10 maart 1926), wie teolooch en grifformeard predikant.

Hy wie in soan fan Frederik Hendrik Diemer en Hillechien Mos. Willem waard op 1 maaie 1837 yn Borger doopt troch Ds. Hendrik de Cock, de man fan de Ofskieding fan 1834. Yn de tsjinst kaam de boargemaster mei de plysje yn tsjerke en sei: In den naam des konings gebied ik dat dit kind niet gedoopt zal worden. Ds. De Cock anderde :In den Naam van den Koning der Koningen gebied ik dat dit kind wel gedoopt zal worden; it dopen gie troch. Willem Diemer is it earste bern dat yn it doopboek fan de Kristlike Ofskieden gemeente yn Borger ynskreaun stiet.

Diemer troude mei 24 jier, op 01-08-1861 yn Swol mei Netta Arendina Hendrika van Beek, doe 19 jier âld.

Hy wie by de earste studinten oan de teologyske skoalle yn Kampen, waard resp. kristlik ôfskieden-, kristlik grifformeard- en grifformeard predikant yn Sluis (1860), Stadskanaal (1861), Alfen oan de Ryn (1864), Dokkum (1874) en Wijhe (1891); hy gong yn 1897 mei emeritaat.

Diemer wie predikant yn Dokkum fan 1874 oant 1891. Hy wie yn dy tiid ek polityk tige warber. Sa wie er redakteur fan it A.R.-blêd 'Het Noorden'.

Nederlânsk predikant
Nederlânsk teolooch
Nederlânsk tydskriftredakteur
Frysk predikant
Frysk teolooch
Frysk tydskriftredakteur
Frysk persoan fan Nederlânsk komôf
Drintsk persoan
Skiednis fan Dokkum
Persoan berne yn 1837
Persoan stoarn yn 1926